Hlina, Alojz, poslanec NR SR (2015-02-13):
Ďakujem veľmi pekne, pán predseda. Takže budem, pokúsim sa teda kontinuálne pokračovať. Teraz prejdem k samotnému projektu a znova treba sa nakalibrovať v tom, že kde sme a čo sme. My sme zistili, že sú sféry, kde sa dá dobre slovensky, karpatsky podnikať, a jedna z nich je určite zdravotníctvo, hej. Keby ste sa vrhli na hutníctvo, tak by to možno niekoho prekvapilo a povedali by, že prečo tam ide toľko peňazí a neviem čo, ťažko by sa hľadal ten dôvod, hej, ten apel na verejnosť alebo to vynucovanie si chápania. Kdežto v zdravotníctve to ide veľmi ľahko, hej, že pri zdravotníctve ľudia si povedia, zdravie, zdravotníctvo, nastavia sa mentálne rádovo ináč. To znamená, sú ochotní prijať, že niečo stojí veľa, že niečo je drahé, lebo zdravotníctvo. By ste neverili, jak toto zaujalo niektorých podnikateľov karpatského typu a v tomto priestore intenzívne podnikajú. Intenzívne. To o tom vieme, hej, kto je schopný dodať prístroj v hodnote ix za 3x, o tom vieme. Čiže znova sa aj hľadalo, kde ešte sa dá zarobiť, tak teda padol fokus na nemocnicu, lebo tam tá miera akceptácie bude o niečo vyššia, lebo je to zdravotníctvo, lebo Bratislava nemocnicu potrebuje. S tým sa rátalo. To je prvoplánové, hej. Čiže keby niekto tuná vystúpil z kolegov SMER-u, tak by povedal, že vy ste proti nemocnici v Bratislave. My to už poznáme tuto korektný politický prístup. Čiže každý, kto bude analyzovať spôsob, ako to má vzniknúť, je v chápaní demagogickom proti nemocnici. Ja som posledný, ktorý by bol proti nemocnici v Bratislave. Dobre? Čiže to len pre zápis hovorím. Avšak toto je úplne exemplárny prípad toho, že niekto si vybral sféru, u ktorej ráta s podporou verejnosti, resp. zvýšenou mierou akceptácie verejnosti, a dovolí to to, čo proste, na čo si niekto, karpatský podnikateľ, zvykol. Ak máme hodnotu toho objektu 253, ale znovu treba zdôrazniť, a zdôrazňujem, 253 alebo 4 bez búrania, to tam neudali, hej, čiže to búranie bude niečo stáť, tak jak bude stáť búranie Rázsoch, ale to zhrniem možno na záver. Čiže konštatovali ste, že štát nie je schopný postaviť, lebo sa kradne, len ste to tam nenapísali. Napísali ste to tam nejako ináč, hej, čiže štát. Ja by som raz chcel žiť v krajine, kde by teoreticky bolo možné, že sú ľudia, ktorí proste robia s verejnými zdrojmi a nekradnú. Viete, my už priznávame v oficiálnych materiáloch, za ktoré platíme veľké peniaze, priznávame, že to nevieme, lebo je úplne logické, že sa kradne. Hej? To je prvá podľa mňa základná chybová premisa toho celého. Čiže toto pristupujeme. Ja si myslím, že sa to dá. Dá sa nájsť firma, ktorá to postaví. Postaví to načas, postaví to za tie peniaze, ktoré to má stáť, a oddozoruje to niekto tak, že ten štát nepríde skrátka, že nebudú všetci lúpežníci, ktorí tu v tejto krajine sú, si ísť trošku ulúpiť z tej nemocnice. Lebo to je princíp. To je naša firemná kultúra. Je niekde veľká zákazka, poďme si aj my niečo ulúpiť. Podeľ to! Niečo daj paškovcom, niečo daj tým, tí ulúpia z toho, hentí z kanalizácie, každému daj trošku, lebo keď nedáš, budú ti vykrikovať. A potom tá nemocnica vyzerá tak, že to je vesmírny projekt. Viete, čiže ja verím tomu, že sa dá postaviť nemocnica normálne. Ja tomu verím. Nepripustím to, že nie, že my sme tu, že by sme to rozkradli. To je prvá vec. Prvá základná poloha, že sa to dá. Druhá vec, kto to bude prevádzkovať. A ja verím vo vyššiu efektivitu súkromného sektoru kombináciou toho. To je ten operátor, ktorého hľadajme. Hľadajme a nájdime. Nájdime niekoho, kto sa bude o tú nemocnicu starať. Hľadajme, ale vychádzajme z toho, že slušne. Ja neviem, či to, asi zbytočne pateticky, že slušne dáte niekomu zarobiť. Slušne niekto bude sa o tú nemocnicu starať, lebo vieme, že to je zdravotníctvo. Vy nie. Vy toto nerobíte. Vy prichádzate s tým, že je to zdravotníctvo a dajú sa z toho vybrať strašné peniaze. Vy garantujete, vy garantujete nebo, podnikateľské nebo garantujete subjektu, ktorý si vy vyberiete v tej forme súťaže, v ktorej pripúšťa vysokú mieru, by som povedal, stretnutí sa pri pisoári. Viete, že to sú naozaj, lebo tam sa poväčšine veci vybavujú najrýchlejšie a tam tie možnosti, ten súťažný dialóg umožňuje proste to nastaviť tak, aby to nebo dostal ten pravý. Vy ľuďom sľubujete, tej firme, a tam si s nimi nemôžte robiť to, čo s inými ľuďmi, vy im sľubujete zhodnotenie kapitálu na úrovni 15 %. Prosím vás, toto poviem ľuďom. Tu boli firmy BMG a neviem akí podvodníci, zbojníci vás masírovali reklamou, všetci politici sa prizerali tomu, nikto nezastavil, myslím, že Schmögnerová sa len ozvala, nikto ich nezastavil, nestiahol z obrazu a nepovedal: Pozor, to sú podvodníci! Nešla pod nimi červená lajna: Pozor, nepočúvať! Nešla! Nechali vás oklamať. Ľudí nechali oklamať, že, áno, dajú vám zhodnotenie 15 % z vášho investovaného kapitálu. Vieme, jak to dopadlo. Čiže biedakom tento štát, štát im to umožní, ľudí oklamali. Ale štát tento výnos sľubuje a garantuje. A keď to garantuje štát svojim ľuďom. Proste to je BMG. To je zhodnotenie na úrovni BMG! Si zoberte, že 15 % z investície bez búrania, to je, oni to za 6 rokov majú doma, ale majú zmluvu na 30 rokov. To znamená, 24 rokov je to čistá ryža, pán minister, 24 rokov je to čistá ryža, 15 % niekde na úrovni 38 mil. zhodnotenie. To nenájdete. To nie je BMG, ale reálny BMG. To neni ten BMG, ktorí lakovali našich ľudí. To je reálny BMG, ale s ingerenciou a s posvätením a garanciou štátu. Áno, svojim ľuďom dáte BMG, dáte im zhodnotenie, ktoré sa nedá dosiahnuť. Keď pôjdete teraz na diamantovú baňu do Juhoafrickej republiky, tak nezhodnotíte tie peniaze, tak ako vo vašej nemocnici, to, čo vy im sľubujete. Lebo vy kalkulujete s tým, že môžte, že vám to prejde, lebo ľuďom poviete: Nechcete nemocnicu? Nechcete nemocnicu? To nejde o to, že nechceme nemocnicu. Nechceme drahú nemocnicu. Chceme slušnú nemocnicu. Chcete nemocnicu, za ktorú sa nebudeme hanbiť v tom, že sme tu jak u blbých, že stojí jedna nová nemocnica a kilometer od nej je ďalšia nemocnica, ktorá je rozostavaná. Však to, hovorím, to hocikto príde a povie, že tí Slováci sú načisto vymetení. Áno, to je presne to. Celý tento projekt je jedna obrovská megaryža. Obrovská megaryža, za 6 rokov to majú naspäť a 24 rokov budú len počítať, že jak to bolo vlastne dohodnuté, že kde treba poslať. Pod to sa idete podpísať, pán minister? Ste ešte mladý človek. Ešte by ste mohli nechať aj inú stopu po sebe ako takúto stopu. Skončím s tým, že záverom môžeme skonštatovať nasledovné, mierne politicky budem. Celou touto operáciou, jak by sa uskutočnila, tak ľudia v nej zainteresovaní poškodzujú majetok štátu, znehodnocujú pozemok na Rázsochách a vykazuje to znaky podvodného účelového konania za účelom poškodenia majetku štátu. Druhá rovina je, že SMER, a môžme to povedať, SMER-u nezáleží na starostlivosti o senioroch, lebo z areálu Nemocnice sv. Michala spravíte taký areál pre seniorov, aký môžu chodiť z celej Európy pozerať a nebudú sa nám smiať. Zadaptujete to a nebude to stáť ani veľa. Čiže ak všetci tí, čo máte problém umiestniť svojich starých rodičov a rodičov do nejakých senior hausov, áno, SMER vám pochováva jednu šancu, lebo na Rázsochách nikdy senior haus nebude. Nikdy! Lebo to už je asi rozhodnuté ináč, ako to dopadne. Tam asi štát doplatí, štát asi predá ten pozemok niekomu, nieže predá, doplatí a tým mu prevedie vlastnícke právo za to, že odstraňuje ekologickú záťaž. Oni to vyčubria. Oni s tým niečím takým prídu. Čiže tá šanca, ktorá by mohla byť, tak nebude. To znamená, áno, SMER, pani Laššáková, čo tam, kde tam, načo? Načo dôchodcovia, načo? Áno, mohli ste. Je tu obrovská šanca umiestniť, lokalizovať, ak by išli ste v projekte tak do areálu sv. Michala, koľko?, 500?, 600?, to je obrovský areál, 1 000 dôchodcov tam môže prežiť krásnu starobu. Možno viac. A záver je, že štát posväcuje, garantuje, zúčastňuje sa na systéme podnikania a la BMG Invest. To, čo ľuďom len šálili na to, aby ich okradli, ale to nesplnili, tak to štát ide garantovať v prípade súkromného investora, ktorý sa stane partnerom pri výstavbe nemocnice v Bratislave. Ďakujem. (Potlesk.)